Հայտ Ներկայացնելու Հրավեր (ՀՆՀ)

Երկիրը` Հայաստանի Հանրապետություն

Ծրագրի անվանումը` «Համայնքների գյուղատնտեսական ռեսուրսների կառավարման և մրցունակության երկրորդ ծրագիր»

ՎԶՄԲ վարկ No.՝ 8374-AM,

Պայմանագրի անվանումը` «ՀՀ Գեղարքունիքի մարզի Վաղաշեն համայնքի երկրորդ հատվածի շուրջ 40 հա վարելահողերի ոռոգման և արոտավայրերի ջրարբիացման համակարգի կառուցում»

ՀՆՀ No.` CARMAC 2-CP-17-G-15/02 (Vaghashen CW)

1. Հայաստանի Հանրապետությունը ֆինանսավորում է ստացել ՀԲ-ից` «Համայնքների գյուղատնտեսական ռեսուրսների կառավարման և մրցունակության երկրորդ ծրագրի» ծախսերը հոգալու նպատակով և մտադիր է այդ միջոցների մի մասն օգտագործել «ՀՀ Գեղարքունիքի մարզի Վաղաշեն համայնքի երկրորդ հատվածի շուրջ 40 հա վարելահողերի ոռոգման և արոտավայրերի ջրարբիացման համակարգի կառուցում» No. CARMAC2-CP-17-G-15/02 (Vaghashen CW) պայմանագրի շրջանակներում վճարումներ կատարելու համար:

**2.** Գյուղատնտեսության զարգացման հիմնադրամը («ԳԶՀ») և ՀՀ ՖՆ «Արտասահմանյան ֆինանսական ծրագրերի կառավարման կենտրոն» ՊՀ-ն («ԱՖԾԿԿ» ՊՀ), որոնք համատեղ հանդես են գալիս որպես Պատվիրատու հրավիրում են մրցույթի իրավասու մասնակիցներին կնքված Հայտեր ներկայացնել հետևյալ շինարարական աշխատանքներն իրականացնելու համար` **ՀՀ Գեղարքունիքի մարզի Վաղաշեն համայնքի երկրորդ հատվածի շուրջ 40 հա վարելահողերի ոռոգման և արոտավայրերի ջրարբիացման համակարգի կառուցման աշխատանքներ:**

Հիմնական որակավորման չափանիշներն են.

* Վերջին 3 տարիների նվազագույն միջին տարեկան շրջանառությունների ընդհանուր գումարը շինարարության գծով պետք է կազմի **370,000,000 ՀՀ դրամ** հաշվարկված, որպես վերջին 3 տարիների շինարարության գծով շրջանառությունների ընհանուր գումարը բաժանած 3 տարիների (**2015-2017թթ.)** վրա,
* Մրցույթի մասնակիցը պետք է ցույց տա, որ նա կարող է ստանալ, կամ նրա համար մատչելի են իրացվելի ակտիվներ, չգրավադրված անշարժ գույք, վարկային գծեր կամ այլ ֆինանսական միջոցներ (սակայն ոչ որևէ պայմանագրով ստացված կանխավճար), որոնք բավարար են շինարարության ընթացքում կանխիկ դրամի հետևյալ հոսքերն ապահովելու համար. 30,000,000 ՀՀ դրամ` հանած մրցույթի մասնակցի այլ պարտավորությունները:
* 2013թ. հունվարի 01-ից մինչև Հայտի ներկայացման վերջնաժամկետն ընկած ժամանակահատվածում, մասնակցություն որպես գլխավոր կապալառու` գոհացուցիչ կերպով և էապես ավարտված առնվազն (i) երկու պայմանագիր յուրաքանչյուրը առնվազն 185,000,000 ՀՀ դրամ արժեքով ջրագծերի շինարարական աշխատանքների, կամ (ii) մեկ պայմանագիր 370,000,000 ՀՀ դրամ արժեքով ջրագծերի շինարարական աշխատանքների,
* Վերոհիշյալ կամ այլ ավարտված պայմանագրերում, կամ այլ իրականացվող պայմանագրերում, 2013թ. հունվարի 01-ից մինչև Հայտի ներկայացման վերջնաժամկետն ընկած ժամանակահատվածում` մասնակցություն որպես գլխավոր կապալառու հետևյալ հիմնական աշխատանքների նվազագույն ծավալի հաջող ավարտման փորձով. Ջրագծի կառուցման աշխատանքներ՝ 9300 մ (վերը նշված ժամանակահատվածի որևէ մեկ տարվա ընթացքում): Պահանջվող հիմնական աշխատանքների ծավալը կարող է ցույց տրվել մեկ կամ մի քանի պայմանագրեր միավորելու միջոցով (առավելագույնը երեք պայմանագիր), եթե դրանք իրականացվել են նույն ժամանակահատվածում,
* Հայտատուն պետք է ունենա շինարարական պայմանագրերի 5 (հինգ) տարվա փորձ՝ որպես գլխավոր կապալառու, սկսած 2013թ. հունվարի 01-ից: Հայտատուն պետքէ ներկայացնի ՀՀ քաղաքաշինության նախարարության կողմից թողարկված հիդրոտեխնիկական բնագավառում կապիտալ շինարարություն իրականացնելու վավեր լիցենզիա:

3. Մրցույթն անց է կացվելու Ազգային մրցութային մրցույթի (ԱՄՄ) ընթացակարգի համաձայն, որը սահմանված է Համաշխարհային Բանկի ուղեցույցներում` «Ապրանքների, աշխատանքների, և ոչ-խորհրդատվական ծառայությունների գնում ՎԶՄԲ-ի վարկերի և ՄԶԸ-ի փոխառություններիու դրամաշնորհների շրջանակներում Համաշխարհային բանկի փոխառուների կողմից» (2011թ. հունվար, վերանայված` 2014թ. հուլիսին): Մրցույթը բաց է մրցութային փաստաթղթերով սահմանված բոլոր իրավասու մասնակիցների համար: Ի լրումն, խնդրում ենք ուշադրություն դարձնել 1.6 և 1.7 կետերի վրա, որով սահմանվում են Համաշխարհային բանկի քաղաքականությունը շահերի բախման մասով:

4. Հետաքրքրված թույլատրելի հայտատուները կարող են ամբողջական փաթեթը ներբեռնել www.gnumer.am կամ www.armeps.am կայքերից: Էլ գնումների համակարգում գրանցված Հայտատուները ավտոմատ կերպով կստանան սույն հրավերը՝ կցված Մրցութային փաստաթղթերի հետ մասին /համաձայն համապատասխան CPV կոդերի/: Ցանկացած կազմակերպություն կարող է գրանցվել էլ գնումների համակարգում և կարող է ներկայացնել Հայտը հետևյալ կայքում՝ [www.armeps.am](http://www.armeps.am).

5. Հայտերը պետք է ներկայացվեն միայն էլեկտրոնային եղանակով՝ էլեկտրոնային գնումների Armeps կայքի) համակարգի միջոցով ամենաուշը 2018թ-ի մայիսի 7‑ին, ժամը 15:00-ին: Հայտերը ներկայացնելու վերջնաժամկետը լրանալուց հետո ներկայացված հայտերը չեն ընդունվում Համակարգի կողմից։

6. Բոլոր հայտերը պետք է ուղեկցվեն մրցույթի ապահովման հայտարարագրով: